**ΤΕΧΝΙΚΗ ΕΚΘΕΣΗ**

**ΜΟΥΣΕΙΟ ΛΟΒΕΡΔΟΥ- ΜΕΓΑΡΟ ΤΣΙΛΛΕΡ**

Το αναψυκτήριο του Μουσείου Λοβέρδου –Τσίλλερ, θα στεγαστεί σε τμήμα του ισογείου, με πρόσωπο στο εσωτερικό αίθριο του Μουσείου. Τα δε τραπεζοκαθίσματα θα αναπτυχθούν στο αίθριο αυτό, και στο δώμα του Β΄ ορόφου σε περιοχή χαρακτηρισμένη ως «Υπαίθριος χώρος πολλαπλών χρήσεων».

Η πρόσβαση στο αναψυκτήριο γίνεται από το εσωτερικό του Μουσείου στο ισόγειο και στο αίθριο και μέσω του ανελκυστήρα καθώς και μεταλλικής κλίμακας στο δώμα του Β΄ ορόφου.

Οι έξοδοι διαφυγής του Μουσείου σε ισόγειο και Β΄ όροφο, ταυτίζονται με τις εξόδους διαφυγής των χώρων που θα χρησιμοποιηθούν και από το αναψυκτήριο (βλέπε συνημμένα σχέδια διαφυγής).

Ο εσωτερικός χώρος του αναψυκτηρίου στο ισόγειο έχει εμβαδόν 18 τ.μ., διαθέτει εξοπλισμένο παρασκευαστήριο (πάγκο, ντουλάπια και νεροχύτες), εγκαταστάσεις και παροχές νερού και ρεύματος και αποχέτευσης. Διαθέτει πάγκο καθημένων 3-4 ατόμων. Επίσης, υπάρχει μικρή παράπλευρη αποθήκη κάτω από την εσωτερική μικρή ξύλινη κλίμακα, εμβαδού περίπου 5τ.μ., που μπορεί να χρησιμοποιηθεί από τον εκμισθωτή (βλέπε συνημμένη κάτοψη πρότασης ισογείου με τη σημείωση «ΑΠΟΘΗΚΗ»).

Οι χώροι υγιεινής του αναψυκτηρίου εξυπηρετούνται από τους χώρους υγιεινής του ισογείου του Μουσείου, στους οποίους περιλαμβάνονται 2 τουαλέτες κοινού (1 ανδρών και 1 γυναικών) και τουαλέτα ΑΜΕΑ, με κοινό προθάλαμο, πλήρως εξοπλισμένα.

Στο εσωτερικό αίθριο του κτηρίου στο ισόγειο, με συνολικό εμβαδόν περί τα 8 τ.μ., θα μπορούσε να αναπτυχθεί μικρός αριθμός τραπεζοκαθισμάτων (βλέπε συνημμένη κάτοψη με σημασμένες με χρώμα και διαγράμμιση τις προτεινόμενες περιοχές ανάπτυξής τους). Επίσης, στο δώμα του Β΄, συνολικού εμβαδού 80 τ.μ. περίπου, θα μπορούσαν επίσης να αναπτυχθούν τραπεζοκαθίσματα, με τις δεσμεύσεις που πραναφέρθηκαν, στην περιοχή που σημαίνεται στο συνημμένο σχέδιο (βλέπε συνημμένη κάτοψη με σημασμένη με χρώμα και διαγράμμιση την προτεινόμενη περιοχή ανάπτυξής τους.